CELEX: 62018CN0002
Language: hr
Date: 2018-01-02 00:00:00
Title: Predmet C-2/18: Zahtjev za prethodnu odluku koji je 2. siječnja 2018. uputio Lietuvos Respublikos Konstitucinis Teismas (Litva) – Skupina članova Seimasa

19.3.2018   
            
            
               HR
            
            
               Službeni list Europske unije
            
            
               C 104/19
            
         Zahtjev za prethodnu odluku koji je 2. siječnja 2018. uputio Lietuvos Respublikos Konstitucinis Teismas (Litva) – Skupina članova Seimasa
   (Predmet C-2/18)
   (2018/C 104/24)
   Jezik postupka: litavski
   
      Sud koji je uputio zahtjev
   
   Lietuvos Respublikos Konstitucinis Teismas
   
      Stranke glavnog postupka
   
   
      Podnositelj zahtjeva: Skupina članova Seimasa (Litavski Parlament)
   
      Druga stranka u postupku: Litavski Parlament
   
      Prethodna pitanja
   
   
               1.
            
            
               Može li se članak 148. stavak 4. Uredbe br. 1308/2013 (1) tumačiti na način da, u svrhu osnaživanja pregovaračkog položaja proizvođača sirovog mlijeka, sprječavanja nepoštenih poslovnih praksi i uzimanja u obzir određenih strukturnih posebnosti sektora mlijeka i mliječnih proizvoda države članice i promjena na tržištu mlijeka, ne zabranjuje uspostavu nacionalnog pravnog okvira koji ograničava slobodu ugovornih stranaka da pregovaraju o kupovnoj cijeni sirovog mlijeka u smislu da kupac sirovog mlijeka ne smije prodavateljima sirovog mlijeka iz iste skupine, grupirane s obzirom na količinu prodanog mlijeka, koji ne pripadaju priznatoj organizaciji proizvođača, za sirovo mlijeko iste kvalitete i sastava kao ono isporučeno kupcu istom metodom plaćati različite cijene, što znači da stranke ne mogu dogovoriti različitu kupovnu cijenu sirovog mlijeka uzimajući u obzir ikoje druge faktore?
            
         
               2.
            
            
               Može li se članak 148. stavak 4. Uredbe br. 1308/2013 tumačiti na način da, u svrhu osnaživanja pregovaračkog položaja proizvođača sirovog mlijeka, sprječavanja nepoštenih poslovnih praksi i uzimanja u obzir određenih strukturnih posebnosti sektora mlijeka i mliječnih proizvoda države članice i promjena na tržištu mlijeka, ne zabranjuje uspostavu nacionalnog pravnog okvira koji ograničava slobodu ugovornih stranaka da pregovaraju o kupovnoj cijeni sirovog mlijeka u smislu da kupac sirovog mlijeka ne smije neopravdano smanjiti kupovnu cijenu sirovog mlijeka, a smanjenje cijene za više od 3 % moguće je samo ako institucija koju je država ovlastila prizna takvo smanjenje kao opravdano?
            
         
      (1)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL 2013., L 347, str. 671.)